[pic] | EVROPSKA KOMISIJA |

Bruselj, 30.8.2010

COM(2010) 457 konč.

2008/0247 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembi, ki jo predlaga Evropski parlament, k stališču Sveta glede predloga

UREDBE EVROPSKEGA PARLAMENTA IN SVETA o evropskem železniškem omrežju za konkurenčen tovorni promet

O SPREMEMBI PREDLOGA KOMISIJE v skladu s členom 293(2) Pogodbe o delovanju Evropske unije

2008/0247 (COD)

MNENJE KOMISIJE v skladu s členom 294(7)(c) Pogodbe o delovanju Evropske unije o spremembi, ki jo predlaga Evropski parlament, k stališču Sveta glede predloga

UREDBE EVROPSKEGA PARLAMENTA IN SVETA o evropskem železniškem omrežju za konkurenčen tovorni promet

1. Ozadje

Datum sprejetja mnenja Komisije in

predložitve predloga Parlamentu in Svetu: 11. december 2008

Mnenje Evropskega parlamenta (prva obravnava): 23. april 2009

Mnenje Ekonomsko-socialnega odbora: 15. julij 2009

Mnenje Odbora regij: 7. oktober 2009

Soglasno sprejeto Stališče Sveta: 22. februar 2010

Soglasje COREPER-ja h kompromisu

iz pogajanj ob drugi obravnavi: 7. junij 2010

Stališče Evropskega parlamenta (druga obravnava) 15. junij 2010

2. Namen predloga

- Namen predloga uredbe je spodbuditi države članice in zlasti upravljavce železniške infrastrukture, da razvijejo evropsko železniško omrežje „za konkurenčen tovorni promet“, sestavljeno iz mednarodnih železniških koridorjev, usmerjenih v tovorni promet.

- Ti koridorji bodo morali tovornim vlakom omogočati kakovostne vlakovne poti, da bodo ti lahko zagotovili boljšo raven kakovosti storitev (točnost, čas vožnje) kot doslej, kar je nujno za privabljanje uporabnikov železniškega tovornega prometa. Ti koridorji bodo morali tudi omogočiti sprostitev dodatnih zmogljivosti za železniški tovorni promet, ki že nekaj let narašča (kljub posledicam gospodarske krize bi morala biti ta težnja v prihodnjih letih potrjena).

- Komisija za vzpostavitev teh koridorjev predlaga štiri glavne usmeritve:

- Okrepitev sodelovanja in harmonizacije med upravljavci železniške infrastrukture tako glede operativnega upravljanja infrastrukture kot glede investiranja. Ta okrepitev zahteva zlasti vzpostavitev posebne upravljavske strukture za vsak koridor.

- Okrepitev fleksibilnost in količine infrastrukturnih zmogljivosti, dodeljenih železniškemu tovornemu prometu na mednarodnih železniških koridorjih, usmerjenih v tovorni promet.

- Boljša usklajenost med železniškim omrežjem in blagovnimi terminali (morska in notranja pristanišča, ranžirne železniške postaje ….).

- Koridorji, ki imajo vzorno urejen nediskriminatorni dostop za izvajalce, in transparentnost pogojev za dostop, zlasti z objavo pravil in številnih potrebnih informacij.

3. Mnenje Komisije o spremembi, ki jo predlaga Evropski parlament

Stališče Evropskega parlamenta, izglasovano 15. junija 2010, je rezultat kompromisa zadnjega razgovora treh strani, zlasti glede dostopa do koridorja z vzpostavitvijo okrepljenega sistema „vse na enem mestu“ (One Stop Shop) in z rezervacijo vlakovnih poti s strani podjetij, ki niso železniška podjetja (pooblaščeni prevozniki). Ta kompromis je Svet uradno potrdil junija z osnutkom izjave Komisije (glej spodaj).

4. Sklepna ugotovitev

V skladu s členom 293(2) Pogodbe o delovanju Evropske unije se Komisija strinja, da bo svoj predlog spremenila na naslednji način:

Komisija izjavlja tudi naslednje (originalna različica v angleškem jeziku):

„The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned“[1].

[1] Komisija poudarja, da je sistem „vse na enem mestu“ skupni organ, ki ga oblikuje ali določi upravni odbor posameznega koridorja; ima usklajevalno funkcijo. Lahko je tehnični organ v upravni strukturi koridorja ali eden izmed zadevnih upravljavcev infrastrukture .